hotchpotch/miracl-hf-unified huggingface dataset:
কুনানে
কুনানে (); (মৃত্যু- ৩২৩ খ্রিস্টপূর্বাব্দ) আর্গিয়াদ রাজবংশের রাজা চতুর্থ আমুনতাসের পত্নী ছিলেন।
কুনানে আর্গিয়াদ রাজবংশের রাজা দ্বিতীয় ফিলিপ ও তাঁর ইলিরিয় পত্নী আউদাতের কন্যা ছিলেন। ইলিরিয়দের প্রথা মতো আউদাতে তাঁকে অশ্বারোহণ, শিকার ও যুদ্ধকৌশল সমন্ধে শিক্ষা প্রদান করেছিলেন। কথিত আছে, ৩৪৪ খ্রিস্টপূর্বাব্দে ইলিরিয়দের রাণী কাইরিয়ার সঙ্গে সম্মুখসমরে কুনানে তাঁকে স্বহস্তে হত্যা করেন।
দ্বিতীয় ফিলিপ তাঁর ভ্রাতুষ্পুত্র চতুর্থ আমুনতাসের সঙ্গে কুনানের বিবাহ দেন, কিন্তু সিংহাসনলাভ করে দ্বিতীয় ফিলিপের পুত্র মহান আলেকজান্ডার ৩৩৬ খ্রিস্টপূর্বাব্দে চতুর্থ আমুনতাসকে বিপজ্জনক বিবেচনা করে তাঁকে হত্যা করলে কুনানে বিধবা হন। পরের বছর আলেকজান্ডার আগ্রিয়ানেসের রাজা লাঙ্গারোসের সঙ্গে কুনানের বিবাহ স্থির করেন, কিন্তু কিছুদিনের মধ্যেই লাঙ্গারোস অসুস্থ হয়ে মৃত্যুবরণ করেন।
৩২৩ খ্রিস্টপূর্বাব্দে আলেকজান্ডারের মৃত্যুর পর তৃতীয় ফিলিপ ম্যাসিডনের সিংহাসনে আরোহণ করলে, কুনানে তাঁর কন্যা দ্বিতীয় ইউরিদিকের সঙ্গে তৃতীয় ফিলিপের বিবাহের সিদ্ধান্ত নেন ও সেই সুবাদে এশিয়ার দিকে যাত্রা করেন। কিন্তু কুনানের রাজনৈতিক প্রভাব সম্বন্ধে ভীত আলেকজান্ডারের পূর্বতন সেনাপতি পেরদিক্কাস কুনানেকে হত্যা করতে তাঁর ভ্রাতা আলকেতাসকে পাঠালে, কুনানে নিহত হন। ৩১৭ খ্রিস্টপূর্বাব্দে কাসান্দ্রোস তাঁর দেহাবশেষ আইগাইতে সমাধিস্থ করেন।
কের্ন্‌টেন
কের্ন্‌টেন (, , , , , , ) অস্ট্রিয়ার একটি রাজ্য। এটি দেশটির সবচেয়ে দক্ষিণে অবস্থিত রাজ্য। আল্পস পর্বতমালার পূর্ব অংশে এই রাজ্যটির অবস্থান। ভূদৃশ্য, পর্বত ও হ্রদের জন্য রাজ্যটি সুপরিচিত। রাজ্যের দাপ্তরিক ভাষা জার্মান। তবে এখানে বেশ কিছু আঞ্চলিক (সাউথ বাভারিয়ান) ভাষার প্রচলন রয়েছে। এগুলো সামষ্টিকভাবে কের্ন্‌টেনীয় স্লোভেন ভাষা নামে পরিচিত। বিংশ শতাব্দীর প্রথমদিকে ভাষাগুলির উদ্ভব ঘটে। বর্তমানে এই আঞ্চলিক ভাষাগুলো খুব কম মানুষ ব্যবহার করে।
কের্ন্‌টেনের প্রধান অর্থনৈতিক খাতগুলো হল পর্যটন, ইলেকট্রনিক্স, প্রকৌশল, বনসম্পদ এবং কৃষি। বৃহৎ বহুজাতিক কর্পোরেশন যেমন ফিলিপস এবং সিমেন্স এই অঞ্চলে বড় পরিসরে তাদের কার্যক্রম পরিচালনা করে।
কের্ন্‌টেন ভৌগলিক গঠন মূলত ক্লাগেনফুর্ট অববাহিকা এবং ঊর্ধ্ব কের্ন্‌টেন পর্বতমালার সমন্বয়ে তৈরি। রাজ্যটির ইতালি সীমান্তের অংশ কার্নিক আল্পস পর্বতমালা দিয়ে গঠিত। সলজবুর্গ থেকে কের্ন্‌টেনকে পৃথক করেছে হোহা টাউয়ার্ন পর্বতমালা। কের্ন্‌টেনের প্রধান নদ হল ড্রাউ। এই নদের বেশ কয়েকটা শাখা কের্ন্‌টেনের মধ্য দিয়ে প্রদাহিত হয়েছে। কের্ন্‌টে্নের হ্রদ্গুলোর মধ্যে ভোর্থার জে, মিলসটেটার জে, ওজিয়াখের জে এবং ফাকের জে পর্যটকদের কাছে বিশেষভাবে জনপ্রিয়।
কের্ন্‌টেনের রাজধানী হল ক্লাগেনফুর্ট। দ্বিতীয় প্রধান নগর হল ভিলার্খ। কের্ন্‌টেনের জলবায়ু হল মহাদেশীয় জলবায়ু। এখানকার গ্রীষ্ম প্রধানত উষ্ণ এবং বৃষ্টিময়। শীতকাল বেশ দীর্ঘ। তবে সাম্প্রতিককালে কের্ন্‌টেনে শীতকালে বৃষ্টির পরিমাণ কমে গিয়েছে। কের্ন্‌টেনের গড় সৌরঘন্টা অস্ট্রিয়ার মধ্যে সর্বোচ্চ।
ডিপ্লয়েড
"ডিপ্লয়েড" বলতে বোঝায় দুই সেট (set) ক্রোমোজোম বিশিষ্ট। অর্থাৎ মূল বা হ্যাপ্লয়েড সংখ্যক ক্রোমোজোমের দুই সেট উপস্থিত এমন। এটি “2n” দ্বারা প্রকাশ করা হয়।
একটি কোষের নিউক্লিয়াস দুই সেট ক্রোমোজোম বিশিষ্ট হলে তাকে ডিপ্লয়েড কোষ বলে। একই ভাবে কোন জীবের অধিকাংশ কোষের নিউক্লিয়াস দুই সেট ক্রোমোজোম বিশিষ্ট হলে তাকে হ্যাপ্লয়েড জীব বলা হয়।
মাছ, মানুষ ইত্যাদির মত অধিকাংশ সুকেন্দ্রিক কোষবিশিষ্ট প্রাণীই (eukaryotic) ডিপ্লয়েড ধরণের অর্থাৎ এদের অধিকাংশ কোষের নিউক্লিয়াসে দুই সেট ক্রোমোজোম উপস্থিত যার একসেট বাবার কাছ থেকে এবং অপর সেট মায়ের কাছ পেয়ে থাকে। যেমন রুই মাছের দেহ কোষের ক্রোমোজোম সংখ্যা ডিপ্লয়েড অর্থাৎ 2n = ২×২৫=৫০টি (দুই সেট, প্রতি সেটে ২৫টি), অতএব এর জনন কোষের ক্রোমোজোম সংখ্যা হ্যাপ্লয়েড অর্থাৎ এক সেট তথা ২৫টি।
হ্যাপ্লয়েড
হ্যাপ্লয়েড বলতে বোঝায় ডিপ্লয়েড ও পলিপ্লয়েড জীবের দেহকোষে প্রাপ্ত মোট ক্রোমজোমের অর্ধেক সংখ্যক অনন্য (unique) ক্রোমোজোম বিশিষ্ট। এটি “n” দ্বারা প্রকাশ করা হয়।
জীবের পুরুষ বা স্ত্রী জননকোষ হ্যাপ্লয়েড হয়ে থাকে। এছাড়াও সকল ব্যাকটেরিয়া, প্রোটোজোয়া পর্বের অধিকাংশ প্রাণীদের জীবনের অধিকাংশ সময়কাল জুড়েই হ্যাপ্লয়েড অবস্থা দেখতে পাওয়া যায়। অনিষিক্ত ডিম থেকে পুরুষ মৌমাছি ও পিপড়া জন্মায় বিধায় এরাও হ্যপ্লয়েড হয়ে থাকে।
ডিপ্লয়েড জীবের জনন কোষের (পুরুষ বা স্ত্রী) নিউক্লিয়াস এক সেট ক্রোমোজোম বিশিষ্ট হয়ে থাকে যা ঐ জীবের হ্যাপ্লয়েড অবস্থা তথা হ্যাপ্লয়ডি (Haploidy)। যেমন রুই মাছের দেহ কোষের ক্রোমোজোম সংখ্যা ২৫ জোড়া যার প্রতিটি জোড়া থেকে একটি করে ক্রোমোজোম নিয়ে এক সেট ক্রোমোজোম গঠিত হয় এবং প্রতিটি জোড়া থেকে অপর ক্রোমোজোমটি নিয়ে অপর এক সেট ক্রোমোজোম গঠিত হয়।
বেগমগঞ্জ টেক্সটাইল ইঞ্জিনিয়ারিং কলেজ
বেগমগঞ্জ টেক্সটাইল ইঞ্জিনিয়ারিং কলেজ, নোয়াখালী বাংলাদেশের টেক্সটাইল বিশ্ববিদ্যালয় অধিভুক্ত একটি টেক্সটাইল ইঞ্জিনিয়ারিং কলেজ।
১৯১১ থেকে ১৯২৯ সালে ব্রিটিশ ঔপনিবেশিক শাসনামলে, যে ৩৩টি ভ্রাম্যমাণ বয়ন বিদ্যালয় ইস্ট বেঙ্গলে প্রতিষ্ঠিত হয় বেগমগঞ্জ টেক্সটাইল ইঞ্জিনিয়ারিং কলেজ তাদের একটি। প্রতিষ্ঠানটি ১৯১৮ সালে প্রতিষ্ঠিত হয়।
কলেজে চার বছর বি.এস.সি. টেক্সটাইল ইঞ্জিনিয়ারিং প্রোগ্রাম মধ্যে-
এই পরীক্ষাগারে সুতা প্রস্তুত প্রযুক্তি সংক্রান্ত ব্যবহারিক জ্ঞান প্রদান করে।পরীক্ষাগারে নতুন প্রযুক্তির সঙ্গে প্রচলিত এবং আধুনিক যন্ত্রপাতি উভয় অন্তর্ভুক্ত আছে।
রসায়ন পরীক্ষাগারে এক সময়ে ৪০জন ছাত্র ব্যবহারিক পরীক্ষার করতে পারে।
এলেঙ্গা, বাংলাদেশ
এলেঙ্গা টাঙ্গাইল জেলার অন্তর্গত কালিহাতি উপজেলার একটি ছোট শহর। এটি পূর্বে ইউনিয়ন কাউন্সিল দ্বারা পরিচিত ছিল: ২০১১ সালে পৌরসভা হিসেবে প্রতিষ্ঠা লাভ করে।
এলেঙ্গার অবস্থান । ভৌগলিক দিক দিয়ে এলেঙ্গা পৌরসভা টাংগাইল জেলা সদর থেকে মাত্র ১০ কিলোমিটার উত্তর-পূর্বে অবস্থিত। এলেঙ্গা পৌরসভার পশ্চিম দিক দিয়ে বয়ে গেছে লৌহজং নদী।
এলেঙ্গা পৌরসভার মেয়র হিসেবে বর্তমানে দায়িত্ব পালন করছেন নূর এ আলম সিদ্দিকী; তিনি ২০১৮ সালের ২৯ মার্চ নবগঠিত এলেঙ্গা পৌরসভা নির্বাচনে মেয়র পদে নির্বাচিত হন।
এলেঙ্গা পৌরসভার সর্বমোট জনসংখ্যাঃ ৫৫,০০০ জন,
পুরুষঃ ২৬,৯৫০ জন,
মহিলাঃ ২৮০৫০ জন,
মোট ভোটার সংখ্যাঃ ২৭,৩২৯ জন,
পুরুষ ভোটারঃ ১৩,৩২৯ জন,
মহিলা ভোটারঃ ১৪,০০০ জন।
এলেঙ্গা পৌরসভার শিক্ষা ব্যবস্থা অনেকটাই এগিয়ে। পড়াশোনার জন্য এখানে রয়েছে সরকারি প্রাথমিক বিদ্যালয়, কিন্ডারগার্ডেন, মাধ্যমিক বিদ্যালয়, সরকারি ও বেসরকারি উচ্চ মাধ্যমিক বিদ্যালয় এবং কারিগরি শিক্ষার জন্যও রয়েছে শিক্ষা প্রতিষ্ঠান। এখানে অনেক ক্যাডেট কোচিং সেন্টারও রয়েছে।
এলেঙ্গার যেকোন তথ্য দিতে হেল্প করবে ফেসবুক পেজ "Elenga"
বিদুর
বিদুর(Sanskrit: विदुर) মহাভারতের প্রধান কেন্দ্রীয় চরিত্রের একজন। তিনি হস্তিনাপুরের মন্ত্রী এবং পাণ্ডব ও কৌরবদের খুল্লতাত হিসেবে বর্ণনা করা হয়েছে।
সংস্কৃত ভাষায় বিদুর শব্দ মানে, 'দক্ষ', 'বুদ্ধিমান' বা 'জ্ঞানী' ।
অণীমাণ্ডব্য ঋষির শাপে স্বয়ং ধর্ম বিদূররূপে , ব্যাসদেবের ঔরসে এবং বিচিত্রবীর্যের প্রথমা স্ত্রী 'র শূদ্রা দাসীর গর্ভে ইনি জন্মগ্রহণ করেন। ইনি অত্যন্ত ধর্মশীল , ধীমান, সূক্ষদর্শী ছিলেন।
অম্বিকার গর্ভে অন্ধপুত্র ও অম্বলিকার গর্ভে পাণ্ডুবর্ণ পুত্রের জন্ম হলে ব্যাস মাতা সত্যবতী বিচলিত হলেন। পুত্রের জন্মের পর রাণী অম্বিকা পুনরায় ঋতুমতী হলে সত্যবতী তার গর্ভে আরেক পুত্র উৎপন্ন করতে ব্যাসদেব কে পাঠালেন। পূর্বে সঙ্গমকালে ব্যাসের বীভৎসতা মনে করে অম্বিকা আর মিলনে রাজি হলেননা। অন্ধকার শয়নকক্ষে শুইয়ে রাখলেন তার শূদ্রা দাসীকে। মহর্ষি ব্যাস অন্ধকার শয়নকক্ষে নগ্না দাসীকে অম্বিকা ভেবে তার সাথে যৌনমিলন ঘটালেন। এর ফলে ওই দাসী গর্ভধারণ করলেন আর বিদুরের জন্ম দিলেন।
ভীষ্ম বিদুরকে সন্তানের মতো করে প্রতিপালিত করেন। ভীষ্মের তত্ত্বাবধানে ইনি ধনুর্বেদ, গজশিক্ষা , নীতিশাস্ত্র , ইতিহাস , পুরাণ প্রভৃতিতে শিক্ষিত হয়ে 
উঠেছিলেন। ব্রাহ্মণের ঔরসে শূদ্রা জননীর গর্ভে জন্মেছিলেন বলে- রাজ্যে তাঁর কোন অধিকার ছিল না । ধৃতরাষ্ট্র ও পাণ্ডুর বিবাহের পরপরই ভীষ্ম রাজা দেবকের শূদ্রা স্ত্রীর গর্ভজাতা কন্যার সাথে বিদুরের বিবাহ দিয়েছিলেন। ইনি ধৃতরাষ্ট্রের মন্ত্রী ছিলেন । তারপরেও ইনি ধৃতরাষ্ট্রের অধর্মকে কখনও প্রশ্রয় দেননি । দুর্যোধনের জন্মের সময় দুর্লক্ষণ দেখে ইনি ধৃতরাষ্ট্রকে এই সন্তান পরিত্যাগ করতে বলেছিলেন । এই উপদেশে ধৃতরাষ্ট্র কান দেন নি। এঁর সহায়তার ফলেই জতুগৃহ-ষড়যন্ত্র থেকে পাণ্ডবেরা রক্ষা পেয়েছিলেন। ধৃতরাষ্ট্র দ্রুপদপুরী থেকে কুন্তী ও দ্রৌপদীসহ পঞ্চপাণ্ডবকে হস্তিনাপুরে আনার জন্য বিদুরকে প্রেরণ করেছিলেন ।
যুধিষ্ঠিরের সাথে শকুনির পাশা খেলাকে স্থগিত রাখার জন্য দুর্যোধনকে পরামর্শ দিয়েছিলেন কিন্তু দুর্যোধন সে কথায় কর্ণপাত করেন নি। দ্রৌপদীর বস্ত্রহরণকালে বিদুরকে সর্বাপেক্ষা বিচলিত দেখা যায়। ইনি বাক্যের দ্বারা এই কাজে বাধা দেওয়ার প্রবল চেষ্টা করে ব্যর্থ হন। পরে বিদুরের পরামর্শেই ধৃতরাষ্ট্র এই বিবাদ মিটিয়েছেন। পাণ্ডবেরা বনে গেলে ধৃতরাষ্ট্র ভয়ে এঁর কাছে পরামর্শ প্রার্থনা করলে ইনি পাণ্ডবদের কাছে ক্ষমা প্রার্থনা করতে বলেন। অবশ্য বিদুরের সে পরামর্শ ধৃতরাষ্ট্র শেষ পর্যন্ত গ্রহণ করেন নি। বরং বিদুরকে রাজ্য ছেড়ে পাণ্ডবদের কাছে চলে যেতে বলেন। বিদুর তখন মনের দুঃখে রাজ্য ছেড়ে পাণ্ডবদের কাছে চলে যান। পরে ভীষ্মের কথায় ধৃতরাষ্ট্র সঞ্জয়কে পাঠিয়ে বিদুরকে রাজ্যে ফিরিয়ে আনেন। কুরুক্ষেত্রের যুদ্ধের পূর্বে ধৃতরাষ্ট্রকে বিভিন্নভাবে যুদ্ধ করার সংকল্প থেকে বিরত থাকতে পরামর্শ দিয়েছেন। কুরুক্ষেত্রের যুদ্ধের পর ইনি পনের বছর ধৃতরাষ্ট্রের সাথে পাণ্ডবদের আশ্রয়ে বসবাস করেছেন, যুধিষ্ঠির তাকে কনিষ্ঠ পিতা সম্বোধন করেছেন। যেহেতু বিদুর স্বয়ং শাপভ্রষ্ট ধর্ম, আবার যুধিষ্ঠির নিজেও ধর্মপুত্র, অনেক মহাভারত বিশেষজ্ঞ বিদুরকে যুধিষ্ঠিরের পিতা বলেছেন। কয়েকজন মহাভারত বিশেষজ্ঞের মতে স্বয়ং বিদুর বনবাসী ভ্রাতা পাণ্ডুর পুত্র উৎপন্ন করতে দেবী কুন্তীর সাথে সঙ্গম করেন, যার ফলে যুধিষ্ঠিরের জন্ম হয়। ইনি ধৃতরাষ্ট্র ও অন্যান্যদের সাথে বানপ্রস্থ অবলম্বন করে কঠোর তপস্যায় প্রবৃত্ত হন। সেখানেই ইনি যোগাবলম্বনে দেহত্যাগ করেন ।
লানিকে
লানিকে () বা হেলানিকে মহান আলেকজান্ডারের শৈশবের সেবিকা ছিলেন।
লানিকে সম্ভনতঃ ৩৮০ খ্রিস্টপূর্বাব্দে জন্মগ্রহণ করেন। তাঁর পিতার নাম ছিল দ্রোপিদাস। মহান আলেকজান্ডারের সেনাপতি ক্লেইতোস ও মেলান 
তাঁর ভাই ছিলেন। তাঁর স্বামীর নাম ছিল আন্দ্রোনিকাস। মহান আলেকজান্ডারের হেতাইরোই প্রোতিয়াস তাঁর পুত্র ছিলেন বলে উল্লিখিত আছে। এছাড়া তাঁর আরো দুই পুত্র ৩৩৪ খ্রিস্টপূর্বাব্দে মাইলিতাসের যুদ্ধে মৃত্যুবরণ করেন। মহান আলেকজান্ডার তাঁর শৈশবে লানিকে দ্বারা পালিত হন।
২০০৪ খ্রিস্টাব্দে প্রকাশিত আলেকজান্ডার নামক চলচ্চিত্রে লানিকের উল্লেখ করা হয়েছে। এই চলচ্চিত্রের একটি দৃশ্যে ক্লেইতোস ও মেলান মহান আলেকজান্ডারের সঙ্গে বাগবিতন্ডায় জড়িয়ে পড়ে লানিকের উল্লেখ করেন। পরে অপর একটি দৃশ্যে মহান আলেকজান্ডার লানিকের ভাই ক্লেইতোসকে হত্যা করার অনুশোচনায় দগ্ধ হন। মহান আলেকজান্ডারের জীবন নিয়ে মেরি রেনল্ট দ্বারা রচিত ফায়ার ফ্রম হেভেন নামক একটি উপন্যাসে লানিকের চরিত্রটি রয়েছে।
মিয়েজা, ম্যাসিডোনিয়া
মিয়েজা প্রাচীন ম্যাসিডনের একটি গ্রাম যেখানে অ্যারিস্টটল কিশোর আলেকজান্ডারকে শিক্ষাপ্রদান করেছিলেন। যে স্থানীই গ্রামটি অবস্থিত ছিল, বর্তমানে গ্রিসের নাওউসা শহরটি সেই স্থানে অবস্থিত।
৩৪৩ থেকে ৩৪০ খ্রিস্টপূর্বাব্দ পর্য্যন্ত ম্যাসিডনের রাজা দ্বিতীয় ফিলিপের অনুরোধে অ্যারিস্টটল মিয়েজা গ্রামে আলেকজান্ডারকে শিক্ষাপ্রদান করেছিলেন। আলেকজান্ডারকে শিক্ষাপ্রদান করায় দ্বিতীয় ফিলিপ অ্যারিস্টটলের শহর স্তাগেইরা পুনর্নির্মাণের ব্যবস্থা করেন। তিনি এই শহরের সকল প্রাক্তন অধিবাসী যারা দাস হিসেবে জীবনযাপন করছিলেন, তাঁদের ক্রয় করে মুক্ত করেন ও নির্বাসিতদের শাস্তি মুকুব করেন। মিয়েজার শিক্ষাপ্রতিষ্ঠানে আলেকজান্ডারকে সাথে প্রথম টলেমি সোতের, হেফাইস্তিওন, কাসান্দ্রোস ইত্যাদি ম্যাসিডোনিয়ার সম্ভ্রান্ত পরিবারের কিশোরেরা শিক্ষালাভ করেন, যাদের মধ্যে অধিকাংশই পরবর্তীকালে আলেকজান্ডারকে বন্ধু এবং সমর অভিযানের সেনাপতি হিসেবে পরিগণিত হন। অ্যারিস্টটল তাঁদের চিকিৎসাবিদ্যা, সর্শন, নীতি, ধর্ম, তর্কবিদ্যা ও কলা সম্বন্ধে শিক্ষাপ্রদান করেন। তাঁর শিক্ষায় আলেকজান্ডারকে হোমারের ইলিয়াড মহাকাব্যের প্রতি প্রগাঢ় প্রেমের উন্মেষ ঘটে, যা তিনি তাঁর ভবিষ্যতের সকল অভিযানে সঙ্গে নিয়ে যেতেন।
ট্রিনিটি কলেজ, কেমব্রিজ
ট্রিনিটি কলেজ যুক্তরাজ্যের কেমব্রিজ ইউনিভার্সিটির একটি কলেজ। এই কলেজের শিক্ষার্থীদের মধ্যে প্রায় ৬০০ স্নাতক, ৩০০ স্নাতকত্তোর এবং ১৮০ এরও বেশি ফেলো। অক্সফোর্ড এবং কেমব্রিজ বিশ্ববিদ্যালয় দুইটির মধ্যে এটিই সবচেয়ে বড় কলেজ। তবে শিক্ষার্থী সংখ্যার ভিত্তিতে এর চেয়ে একমাত্র বড় কলেজ হোমারটন কলেজ, কেমব্রিজ।
কেমব্রিজ বিশ্ববিদ্যালয়ের সাবেক শিক্ষার্থীদের মধ্যে ৩২ জন নোবেল পুরস্কার অর্জন করেছেন। কেমব্রিজের কলেজগুলোর মধ্যে নোবেলজয়ী সাবেক শিক্ষার্থীর এই সংখ্যা সর্বোচ্চ। এছাড়া এই কলেজের সাবেক শিক্ষার্থীরা অর্জন করেছে পাচটি ফিল্ডস পদক এবং একটি আবেল পুরস্কার। পাঁচজন ব্রিটিশ প্রধানমন্ত্রী এই কলেজের শিক্ষার্থী ছিলেন। বিশ্বখ্যাত বিজ্ঞানী আইজাক নিউটন, নিলস বোর কবি লর্ড বাইরন, দার্শনিক লুডভিগ ভিটগেনস্টাইন ও বার্ট্রান্ড রাসেল এই কলেজের শিক্ষার্থী ছিলেন।
ব্রিটিশ রাজ পরিবারের দুইজন সদস্য ট্রিনিটি কলেজে অধ্যয়ন করেছিলেন: প্রিন্স উইলিয়াম অব গ্লাউচেস্টার অ্যান্ড এডিনবার্গ ১৭৯০ সালে এখান থেকে এম.এ ডিগ্রী নিয়েছিলেন এবং চার্লস, প্রিন্স অব ওয়েলস ১৯৭০ সালে বি.এ ডিগ্রী অর্জন করেছিলেন। এছাড়া আরো বেশ কয়েকজন ব্রিটিশ রাজ পরিবারের সদস্য এখানে অধ্যয়ন করলেও তারা ডিগ্রী অর্জন করেননি:ষষ্ঠ জর্জ, চতুর্থ জর্জ এবং প্রিন্স হেনরি, ডিউক অব গ্লাউচেস্টার।
ট্রিনিটি কলেজে সহশিক্ষা কার্যক্রম বিষয়ক অনেকগুলি সোসাইটি রয়েছে। রয়েছে কোন নির্দিষ্ট বিষয়ে আগ্রহী শিক্ষার্থীদের সোসাইটি, যেমন ট্রিনিটি ম্যাথমেটিকাল সোসাইটি। এটি যুক্তরাজ্যের বিশ্ববিদ্যালয়ভিত্তিক সবচেয়ে পুরনো গণিত বিষয়ক সোসাইটি। ট্রিনিটিতে রয়েছে ফার্স্ট অ্যান্ড থার্ড ট্রিনিটি বোট ক্লাব। কেমব্রিজ অ্যাপোসেলস নামে এই কলেজের শিক্ষার্থীদের একটি গুপ্ত ও বুদ্ধিবৃত্তিক সোসাইটি রয়েছে।
আবেল পুরস্কার
আবেল পুরস্কার একটি আন্তর্জাতিক পুরস্কার যা প্রতি বছর নরওয়ে সরকার এক বা একাধিক গণিতবিদকে কে গণিতে বিশেষ অবদানের জন্য প্রদান করে থাকে।
এই পুরস্কারটি বিখ্যাত নরওয়েজীয় গণিতজ্ঞ নিল্‌স হেনরিক আবেলের নামে নামকরণ করা হয়েছে। নরওয়েজীয় সরকার এর প্রচলন শুরু করে ২০০১ সালে। এই পুরস্কারের পাশাপাশি নরওয়েজীয় সরকার মানবিক বিদ্যায় অবদানের জন্য হোলবার্গ পুরস্কার নামে একটি পদক প্রদান করে থাকে।
ফিল্ডস পদকের পাশাপাশি আবেল পুরস্কারও বিশ্বব্যাপী গণিতের "নোবেল পুরস্কার" নামে সুপরিচিত। এই পুরস্কারের অধীনে বিজয়ীকে ৬ মিলিয়ন নরওয়েজীয় ক্রোন প্রদান করা হয় (৳৭৩০,৮০০ মার্কিন ডলারের সমতূল্য)। পুরস্কারটির বোর্ড আবেল সম্মেলন নামের একটি বার্ষিক সম্মেলনেরও আয়োজন করে থাকে যা নরওয়েজিয়ান ম্যাথমেটিকাল সোসাইটি দ্বারা পরিচালিত হয়। আবেল পুরস্কার প্রদান অনুষ্ঠানটি ইউনিভার্সিটি অব অসলোর আইন অনুষদ ভবনে আয়োজিত হয়। এই ভবনে ১৯৪৭ থেকে ১৯৮৯ পর্যন্ত নোবেল শান্তি পুরস্কার প্রদান করা হত।
আবেল পুরস্কারের ধারণাটি প্রথম প্রস্তাব করেন খ্যাতিমান নরওয়েজীয় গণিতবিদ সোফাস লি (১৮৪২-১৮৯৯)। তিনি যখন পারলেন যে নোবেল পুরস্কারের অধীনে গণিত ক্ষেত্রে কোন পুরস্কার নেই, তখন এধরণের একটি পুরস্কারের প্রস্তাব করেন। তবে সোফাস লির মৃত্যুর কারণে পুরস্কারটির প্রচলনে ব্যাঘাত ঘটে। রাজা দ্বিতীয় অস্কার ১৯০২ সালে পুরস্কারটি চালু করার উদ্যোগ নিলেও তা অসফল হয়।
গোকিও
গোকিও (নেপালি ভাষায়: गोक्यो), গোকিও রি (গোকিও শৃঙ্গ, ৫৩৫৭ মি)'র পাদদেশে এবং গোকিও নদীর (দুধ পোখরি) পূর্ব তীরে নেপালের হিমালয়ে সলুখুম্বু জেলার একটি ছোট গ্রাম। এই গ্রামটি ৪৭৫০মি(১৫,৫৮০ফিট) উচ্চতায় কয়েকটি ঘর(হাট) মাত্র নিয়ে এটি একটি ছোট স্থান এবং নেপালের ও সমগ্র বিশ্বের সর্বোচ্চ জনবসতিগুলির একটি; তবে এখানে স্থায়ীভাবে বছরের সব সময় লোকজন থাকে না, শুধুমাত্র ট্রেকিং এর ঋতুতে অস্থায়ী কিছু ঘর মূলত ট্রেকারদের থাকা ও খাদ্য সরবরাহের জন্য ব্যবহৃত হয়। গ্রামটি গুগল আর্থ-এ সব থেকে ভাল দেখা যায়; এর দক্ষিণে চারচুং গ্রাম।
১৯৯৫ তে, তুষারঝড়ে ১৭জন বিদেশি সমেত (১৩ জন জাপানি, দুজন কানাডীয়, একজন আইরিশ মহিলা এবং একজন জার্মান) মোট ৪২জন মারা যান। তার আগের সপ্তাহে বঙ্গোপসাগরে একটি ভয়ানক ঝড়ের কারনে ৬ফুট জমা বরফ তুষারঝড়ের সম্ভাবনা আরো বাড়িয়ে দেয়।
ড্রাগন স্কুল
ড্রাগন স্কুল (ইংরেজিতে: Dragon School) যুক্তরাজ্যের অক্সফোর্ডে অবস্থিত একটি বিদ্যালয়। স্কুলটি ১৮৭৭ সালে প্রতিষ্ঠিত হয়। সেসময় এটির নাম ছিল অক্সফোর্ড প্রিপারেটরি স্কুল। ড্রাগন স্কুল বিশেষভাবে আবাসিক বিদ্যালয় হিসেবে পরিচিত যদিও এখানে অনাবাসিক শিক্ষার্থীরাও অধ্যয়ন করে। প্রথমে কেবল ছাত্র ভর্তি করা শুরু করলেও বিদ্যালয়টি পরবর্তিতে ছাত্রী ভর্তি করা শুরু করে। ছাত্রীরা প্রথম ১৯৯৪ সালে আবাসিক শিক্ষার্থী হিসেবে ভর্তি হবার সুযোগ পায়।
এখানে ভর্তিচ্ছু শিক্ষার্থীদের কমপক্ষে আট বছর বয়েসী হতে হয়। ২০০১ সাগাদ বিদ্যালয়টির শিক্ষার্থী সংখ্যা ৮৪০।
১৮৭৭ সালে প্রতিষ্ঠিত হয় ড্রাগন স্কুল, এসময় এটির নাম ছিল প্রিপারেটরি স্কুল বা লিনাম’স প্রিপারেটরি স্কুল। বিদ্যালয়টি মূলত অক্সফোর্ড বিশ্ববিদ্যালয়ের কয়েকজন শিক্ষক এক্ত্র হয়ে চালু করার উদ্যোগ নেয়। বিদ্যালয় প্রতিষ্ঠার উদ্দেশ্য ছিল অক্সফোর্ড বিশ্ববিদ্যালয়ের অধ্যাপকদের সন্তানদের উঁচু মানের শিক্ষা প্রদান করা।
১৮৭৭ সালেই বিদ্যালয়টিতে শিক্ষাদান কার্যক্রম চালু হয়। তখন বিদ্যালয়টি অক্সফোর্ডের সেন্ট গাইলসে অবস্থিত ছিল। প্রতিষ্ঠার দুই বছরের মধ্যে বিদ্যালয়টি অক্সফোর্ডের ক্রিক রোডের একটি ভবনে স্থানান্তরিত হয়, যা তখন “স্কুল হাউস” নামে পরিচিত ছিল। ১৮৮৬ সালে চার্লস কটেরিল লিনাম প্রধান শিক্ষক হিসেবে দায়িত্ব গ্রহণ করেন। লিনাম সেসময় বার্ডওয়েল রোডের পাশে কিছু জমি ইজারা নেয়ার ব্যবস্থা করেন বিদ্যালয়টির নিজস্ব ভবন প্রতিষ্ঠার জন্য। বিদ্যালয়ের শিক্ষার্থীদের অভিভাবক ও স্থানীয় কিছু মানুষের অনুদানে প্রায় ৪০০০ পাউন্ড যোগাড় করা হল। জমি ইজারা নেয়ার এক বছরের মধ্যেই ভবন প্রতিষ্ঠা করা হয় এবং বিদ্যালয়টি নিজস্ব ভবনে স্থানান্তরিত হয়।
ম্যাসিডনের ক্লিওপাত্রা ইউরিদিকে
ক্লিওপাত্রা ইউরিদিকে (; জন্ম - ৩৫৩ খ্রিস্টপূর্বাব্দ [সম্ভবত] - মৃত্যু ৩৩৬ খ্রিস্টপূর্বাব্দ) ম্যাসিডন শাসনকারী আর্গিয়াদ রাজবংশের রাজা দ্বিতীয় ফিলিপের রাণী ছিলেন।
ক্লিওপাত্রা দ্বিতীয় ফিলিপের সেনাপতি আত্তালোসের ভ্রাতুষ্পুত্রী ছিলেন। দ্বিতীয় ফিলিপ সম্ভবতঃ ৩৩৮ খ্রিস্টপূর্বাব্দে নিজের ৪৫ বছর বয়সে তখন মাত্র ষোড়শী এই কন্যাকে বিবাহ করেন ক্লিওপাত্রা ইউরিদিকের যে কোন সন্তান পিতা-মাতা উভয় দিক থেকেই ম্যাসিডোনিয় হওয়ায় এই বিবাহের ফলে সিংহাসনের উত্তরাধিকারী হিসেবে আলেকজান্ডারের অবস্থান কিছুটা অসুরক্ষিত হয়ে পড়ে, কারণ তিনি পিতার দিক থেকে ম্যাসিডোনিয় হলেও মাতার দিক থেকে এপাইরাসীয় ছিলেন। বিবাহের সময় মদ্যপ অবস্থায় আত্তালোস ফিলিপ ও ক্লিওপাত্রার মিলনের ফলে একজন বৈধ উত্তরাধিকারীর কথা উল্লেখ করলে দৃশ্যতঃ ক্ষুব্ধ আলেকজান্ডার তাঁর মাথায় পানপাত্র ছুঁড়ে মারেন, কিন্তু মদ্যপ ফিলিপ আত্তালোসের পক্ষ গ্রহণ করলে ক্ষুব্ধ আলেকজান্ডার তাঁর মায়ের সাথে রাজ্য হতে চলে যান ও তাঁর মামা এপাইরাসরাজ প্রথম আলেকজান্ডারের কাছে আশ্রয় গ্রহণ করেন। পরে ভুল বোঝাবুঝির অবসান ঘটলে মাস ছয়েক পর তাঁরা আবার ম্যাসিডনে ফিরে আসেন। ফিলিপ ও ক্লিওপাত্রার ইউরোপা নামক এক কন্যা ও কারানোস নামক এক পুত্রসন্তানের জন্ম হয়। তবে এই নিয়ে বিতর্ক আছে। এফ স্টেয়েলিন প্রমুখ ঐতিহাসিকদের দাবি, ক্লিওপাত্রার একটিই মাত্র সন্তান ছিল, সদ্যজাত কন্যা ইউরোপা। কারানোস বলে আলেকজান্ডারের যে সৎভাই'এর উল্লেখ পাওয়া যায় তার সাথে ক্লিওপাত্রার সম্পর্ক ছিল না। প্রাচীন গ্রিক ঐতিহাসিক সাতিরোসের সাক্ষ্য এই মতই সমর্থন করে; রোমান ঐতিহাসিক জাস্তিনাসও শুধুমাত্র এক কন্যার হত্যারই উল্লেখ করেছেন। ক্লিওপাত্রা বিবাহের পর ইউরিদিকে নাম গ্রহণ করেন। ৩৩৬ খ্রিস্টপূর্বাব্দে দ্বিতীয় ফিলিপের মৃত্যুর পর তাঁর অপর পত্নী অলিম্পিয়াস ইউরোপা ও কারানোসকে হত্যা করলে ক্লিওপাত্রা ইউরিদিকে আত্মহত্যা করেন।
বেলমন্ট আইল্যান্ড
বেলমন্ট আইল্যান্ড নিউইয়র্ক সিটির ম্যানহাটনে অবস্থিত। এটি ছোট একটি কৃত্রিম দ্বিপ, যার আয়তন ১০০ ফুট বাই ২০০ ফুট।এর অবস্থান পূর্ব নদীতে রুজভেল্ট আইল্যান্ডে ঠিক দক্ষিণ পাশে।
]
অনন্তহরি মিত্র
অনন্তহরি মিত্র (১৯০৬ - ২৮ সেপ্টেম্বর, ১৯২৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯২১ সনে অসহযোগ আন্দোলনে যোগদান করেন। বিপ্লবী দলে যোগ দিয়ে কৃষ্ণনগরে বিপ্লবী ক্রিয়াকলাপ সংগঠনে সক্রিয় ভূমিকা নেন। মামলার সূত্রে দক্ষিণেশ্বরের একটি বাড়ি তল্লাশি চালাবার সময় রিভলভার, বোমা ও বোমা তৈরির সরঞ্জামসহ ১৯২৫ সালের ১০ নভেম্বর গ্রেপ্তার হন। বিচারে যাবজ্জীবন কারাদণ্ড হয়।
অনন্তহরি মিত্রের জন্ম ব্রিটিশ নদিয়া জেলার, বর্তমানের বাংলাদেশের চুয়াডাঙ্গা জেলার সদর উপজেলার বেগমপুরে। তাঁর পিতার নাম রামপাল মিত্র।
অনন্তহরি মিত্রকে বিপ্লবী দলের নেতাগণ গোপন পুলিস বিভাগের ডেপুটি সুপারিন্টেনডেন্ট ভূপেন চট্টোপাধ্যায়কে হত্যা করার নির্দেশ দেন। ভূপেন চট্টোপাধ্যায় মাঝে মাঝে আলীপুর কেন্দ্রীয় কারাগারে গিয়ে রাজবন্দীদের সাথে আলাপ আলোচনা করতেন। তার উদ্দেশ্য ছিলো রাজবন্দিদের দুর্বলতার সুযোগ গ্রহণ করে বিপ্লবী দলের গোপন সংবাদ সংগ্রহ করা। ১৯২৬ সনের ২৮ মে দক্ষিণেশ্বর বোমার মামলায় দন্দিত অনন্তহরি মিত্র ও প্রমোদরঞ্জন চৌধুরী লোহার ডাণ্ডা দ্বারা ভূপেন চট্টোপাধ্যায়কে জেলের মধ্যে আক্রমণ করে হত্যা করেন। বিচারে অনন্তহরি মিত্র ও প্রমোদ চৌধুরীর ফাঁসি হয়। তাঁদের সাহায্য করার জন্য ধ্রুবেশ চট্টোপাধ্যায়, অনন্ত চক্রবর্তী ও রাধিকার যাবজ্জীবন দ্বীপান্তর হয়।
বিংশ শতাব্দী
২০শ শতাব্দী গ্রেগরীয় পঞ্জিকা অনুসারে ১৯০১ থেকে ২০০০ সাল পর্যন্ত সময়কাল। এটি গত ২য় সহস্রাব্দের দশম ও শেষ শতাব্দী। ১ জানুয়ারি ১৯০১ সালে শুরু হয় এবং ৩১ ডিসেম্বর ২০০০ সালে শেষ হয়।
মানব ইতিহাসের প্রথম বিশ্বযুদ্ধ ও দ্বিতীয় বিশ্বযুদ্ধ এ শতাব্দীতে সংঘঠিত হয়।
এ শতাব্দীতে বিজ্ঞান দ্রুত উন্নতি লাভ করে। রেডিকেলের উন্নয়ন শারীরিক, জীবন ও মানব বিজ্ঞানের দ্রুত অগ্রগতি ছিল। ২০শ শতাব্দীতে বিজ্ঞান ও গবেষণার জন্য তহবিল গঠন শুরু হয়, বিশেষকরে দ্বিতীয় বিশ্বযুদ্ধের পর তা সমৃদ্ধি লাভ করে।
প্রফেসর অচ্যাবমিজু
প্রফেসর ওচ্যানমিজু "এস্ট্রো বয়" আনিমে ও কমিক সিরজের কাল্পনিক চরিত্র। সে ১৯৮০ র সিরিজ, ২০০৩ র সিরিজ, এবং চলচ্চিত্রসহ নানা এস্ট্রো বয়ের ভিডিওতে ছিল।এই চরিত্রটা সৃষ্টি ওসামু তেজুকা সৃষ্টি করেছেন। তেজুকার অন্যান কর্মেও এই চরিত্রটিকে ব্যবহার করেছে। এই চরিত্রক্র তেজুকা এস্ট্রোর অভিবাবক হিসেবে পরিবেশন করেছেন। এই চরিত্রটি এস্ট্রোকে পরিবারিক সদস্য হিসেবে সকলের পরিচিয় দেয়। এই চরিত্রটি ডক্টর. পাকাদেরমুস জ্র. এল্ফুন, প্রফেসর পিবয় এবং ডক্টর. ও'শাহি নামে ইংরেজি সংস্করণে পরিচিত।
ওচ্যানমিজু বুঝতে পারে যে এস্ট্রো বয় অন্যান্য রোবট থেকে আলাদা এবং সে এস্ট্রোকে পালিত সন্তান হিসেবে গ্রহণ করে। ওচ্যানমিজু এস্ট্রোকে একটি রোবত পরিবার তৈরি করে দেয়। যাতে এস্ট্রো পরিবার কি সেই সম্পর্কে ধারণা পায়।
রোসারিও গ্যাস বিস্ফোরণ
৬ই আগস্ট ২০১৩তে রোসারিও, সান্তা ফের একটি আবাসিক এলাকায়,যেটি আর্জেন্টিনায় তৃতীয় বৃহত্তম শহর সেখানে একটি গ্যাস বিস্ফোরণ ঘটে। এটি একটি বৃহৎ গ্যাস লিক দ্বারা সৃষ্টি হয়েছিল; একটি কাছাকাছি বিল্ডিং ধসে, এবং অন্যদের কাঠামোগত ব্যর্থতার উচ্চ ঝুঁকি ছিল।বাইশজনের মৃত্যু , এবং ষাট জন আহত হয়েছিল। বেশ কয়েকটি প্রতিষ্ঠান এলাকার সুরক্ষার ব্যাপারে সাহায্য করেছিল,যেমন , বেঁচে যাওয়া মানুষেদের খুজে বার করা এবং যারা ঘরবাড়ি হারিয়েছে তাদের সাহায্য করা।বিস্ফোরণের কিছুপরে পুনর্গঠনের জন্য আনুমানিক ছয় মাসের সময় প্রয়োজন ছিল। 
বিস্ফোরণের কারণ তদন্ত করার জন্য প্রাদেশিক বিচার বিভাগ চালু হল।প্রাথমিক সন্দেহভাজন ছিল লিটোরাল গ্যাস (রোসারিও জন্য প্রাকৃতিক গ্যাস প্রদানকারী )ছিল এবং একজন কর্মী যিনি ঐ দিন বিল্ডিংটিতে রক্ষণাবেক্ষণের কাজ করেছিলেন।বেশ কিছু গন্যমান্যরা সমবেদনা পাঠান, এবং বেশীরভাগ ২০১৩ প্রাথমিক নির্বাচনএর প্রার্থীদের অধিকাংশ, তাদের রাজনৈতিক প্রচারাভিযান স্থগিত রাখেন।
কেন্দ্রীয় রোসারিও, সান্তা ফে অরোনো এবং সাল্টা রাস্তার সংযোগস্থলের নিকটে, বিস্ফোরণটি ঘটে সকাল ৯:৩০মিনিটে। প্রাথমিক রিপোর্টে বলা হয় আট মৃত, ষাট আহত মানুষ এবং পনের নিখোঁজ নিশ্চিত করা হয়; আরও আটজনের মৃত্যু পরে নিশ্চিত করা হয় পরের দিন অনুসন্ধান করে.,বারো প্রাণঘাতী নিহতদের খুজে বার করা হয় যাদের মধ্যে দশ জনকে শনাক্ত করা যায়। মানুষের একটি সংখ্যা নিখোঁজ হয়েছিল; কিছু মানুষকে ধংসাবশেষের মধ্যে মৃত পাওয়া যায়, বাকী অন্যদের উদ্ধার করা হয়। বাইশ জন নিহত নিশ্চিত হওয়ার সঙ্গে সঙ্গে , ১৩ই আগস্ট বেঁচে যাওয়া ব্যক্তিদের জন্য অনুসন্ধান বন্ধ হয়। যারা আহত হয়েছিল তাদের মধ্যে একজন ৬৫ বছর বয়েসী মহিলার ৪ই অক্টোবর মারা যান.
বিস্ফোরণ একটি ৩০ বছর পুরানো বিল্ডিংএ একটি গ্যাস লিক দ্বারা সৃষ্টি হয়েছিল।যার ফলে একটি কাছাকাছি নয় তলা অ্যাপার্টমেন্ট বিল্ডিং ক্ষতিগ্রস্ত হয় ও গুরুতরভাবে ভেঙ্গে পড়ে। আরো ভবন ভেঙ্গে পড়তে পারে বলে এবং দুর্যোগ ব্যবস্থাপনা কর্মীদের কাজ স্বাচ্ছন্দ্য বাড়াতে এলাকার বাসিন্দাদের ঐ অঞ্চলটি এড়াতে বলেন, রোসারিও মেয়র মনিকা ফেইন গ্যাস এবং বিদ্যুৎ যোগাযোগ তৎক্ষণাৎ বিচ্ছিন্ন করা হয় এবং জাতীয় সরকার ঘটনাস্থলে একটি আর্জেন্টাইন ফেডারেল পুলিশ টাস্ক ফোর্স পাঠান।বিষয়শ্রেণী আর্জেন্টিনায় বিস্ফোরণগুলি
৮ নং ওয়ার্ড, কলকাতা পৌরসংস্থা
৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বাগবাজার অঞ্চল নিয়ে গঠিত। এটি কলকাতা পৌর-প্রশাসনের একটি নির্বাচন কেন্দ্র এবং শ্যামপুকুর বিধানসভা কেন্দ্রের অন্তর্গত।
৮ নং ওয়ার্ডের উত্তর দিকে রয়েছে সরকারবাড়ি লেন, বোসপাড়া লেন, নিবেদিতা লেন, রামকান্ত বসু লেন, গিরিশ অ্যাভিনিয়, রবীন্দ্র সরণি ও হুগলি নদী; পূর্ব দিকে রয়েছে শচীন মিত্র লেন, রবীন্দ্র সরণি ও গোপেশ্বর পাল স্ট্রিট; দক্ষিণ দিকে রয়েছে ভূপেন্দ্র বসু অ্যাভিনিউ, শ্যামবাজার স্ট্রিট, রাজা নবকৃষ্ণ স্ট্রিট, কুমারটুলি স্ট্রিট ও দুর্গাচরণ ব্যানার্জি স্ট্রিট এবং পশ্চিম দিকে রয়েছে হুগলি নদী, গিরিশ অ্যাভিনিউ ও রবীন্দ্র সরণি।
নারায়ণ রায়
ডা. নারায়ণ রায় () (১৯০০ - ১ নভেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন কলকাতা মেডিক্যাল কলেজের মেধাবী ছাত্র, সমাজসেবী, চিকিৎসক ও প্রখ্যাত কমিউনিস্ট নেতা। তিনি ১৯৩০-এর দশকে আন্দামান সেলুলার জেলে "কমিউনিস্ট সংহতি" গড়ে তোলার প্রধান উদ্যোক্তা ছিলেন। বিপ্লবী দলের সঙ্গে তাঁর ঘনিষ্ঠ সম্পর্ক ছিলো এবং ডালহৌসী স্কোয়ার ও কলকাতা বোমা মামলায় তিনি ১৯৩০ সনে যাবজ্জীবন কারাদণ্ডে দণ্ডিত হন।
নারায়ণ রায়ের জন্ম কলকাতায়। তাঁর পিতা ডা. ক্ষেত্রনাথ রায়।
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।
ভূপালচন্দ্র বসু
ভূপালচন্দ্র বসু () (১৯০২ - ২৭ ফেব্রুয়ারি, ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯৩০ সনে ডালহৌসী স্কোয়ার ও কলকাতা বোমা মামলায় তিনি ১৯৩০ সনে ১৫ বছরের দ্বীপান্তর দণ্ডে দণ্ডিত হন এবং আন্দামান সেলুলার জেলে প্রেরিত হন। মুক্তির পর প্রথমে ফরওয়ার্ড ব্লক ও পরে সমাজবাদী আন্দোলনে যোগ দেন। কিছুদিন পশ্চিমবঙ্গে সংযুক্ত সোশ্যালিস্ট পার্টির চেয়ারম্যানের দায়িত্বে ছিলেন। সাম্প্রদায়িক দাঙ্গায়, সমাজসেবায় আর্তের পাশে দাঁড়িয়েছেন। অকৃতদার ছিলেন।
ভূপালচন্দ্র বসুর জন্ম বাংলাদেশের ঢাকায়। অনিল রায়ের সংস্পর্শে এসে ছাত্রাবস্থাতেই তাঁর বিপ্লবী জীবন শুরু হয়। তিনি কলকাতা মেডিক্যাল কলেজের ছাত্র ছিলেন।
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।
বাংলাদেশের জাতীয় সংসদের নির্বাচনী এলাকার তালিকা
এটি বাংলাদেশের জাতীয় সংসদের ৩০০টি নির্বাচনী এলাকার তালিকা। জাতীয় সংসদের সাংসদগণ এইসব নির্বাচনী এলাকার প্রতিনিধিত্ব করেন। বাংলাদেশের জাতীয় সংসদ ৩৫০টি আসন নিয়ে গঠিত, যেখানে মহিলাদের জন্য সংসদের ৫০টি আসন সংরক্ষিত আছে। দলীয় মানদণ্ডে মহিলা সংসদ সদস্যের কোটা নির্ধারিত হয়ে থাকে।
বাংলাদেশ নির্বাচন কমিশন বাংলাদেশ সংবিধান দ্বারা "সংসদ নির্বাচনের জন্য নির্বাচনী এলাকার সীমানা নির্ধারণ করা"র জন্য দায়িত্বপ্রাপ্ত (৭ম অধ্যায়, অনুচ্ছেদ ১১৯)। এতে বলা হয়েছে “নির্বাচন কমিশনের দায়িত্ব হল রাষ্ট্রপতি ও সংসদে নির্বাচন পরিচালনা, নির্বাচনের জন্য ভোটার তালিকা প্রস্তুতকরণ, নির্বাচনী এলাকার সীমানা পুনঃনির্ধারণ, আইন কর্তৃক নির্ধারিত অন্যান্য নির্বাচন পরিচালনা (এর মধ্যে সকল স্থানীয় সরকার পরিষদ যেমনঃ ইউনিয়ন পরিষদ, পৌরসভা, সিটি কর্পোরেশন, উপজেলা পরিষদ, জেলা পরিষদ, পার্বত্য জেলা পরিষদ অর্ন্তভুক্ত) এবং আনুষঙ্গিক কার্যাদির সুষ্ঠু সম্পাদন।”
এই তালিকাটি, সংসদের সীমানা পুনর্নির্ধারণ বিধান অধ্যাদেশ, ১৯৭৬ অনুযায়ী ২০১৮ সালে বাংলাদেশ নির্বাচন কমিশন কর্তৃক প্রকাশিত।
কচুয়া উপজেলা
কচুয়া উপজেলা নামে বাংলাদেশে দুইটি উপজেলা রয়েছে।
কচুয়া উপজেলা দ্বারা বুঝানো যেতে পারে:
ডেভিড লেটারম্যান
ডেভিড লেটারম্যান (ইংরেজিতে: David Letterman; জন্ম এপ্রিল ১২, ১৯৪৭) একজন মার্কিন টেলিভিশন উপস্থাপক, লেখক, অভিনেতা এবং অনুষ্ঠান নির্মাতা। তিনি "লেট নাইট উইথ ডেভিড লেটারম্যান" নামক একটি টেলিভিশন অনুষ্ঠান উপস্থাপনের জন্য বিশেষভাবে খ্যাত। অনুষ্ঠানটি এনবিসি চ্যানেলে দীর্ঘ ৩৩ বছর ধরে তিনি উপস্থাপনা করেছেন। ২০১৫ সালের মে ২০ তারিখে অনুষ্ঠানটির সমাপ্তি ঘটে। এই অনুষ্ঠানটি মধ্যরাতের একটি টক-শো হিসেবে প্রচারিত হত। যুক্তরাষ্ট্রে সবচেয়ে বেশি কাল ধরে চলা টক-শো এটি। টিভি গাইড ম্যাগাজিনের ৫০ শীর্ষ টিভি তারকার অন্যতম হিসেবে ডেভিড লেটারম্যানকে আখ্যা দেয়া হয়।
ডেভিড লেটারম্যান একজন টেলিভিশন অনুষ্ঠান ও চলচ্চিত্র নির্মাতা হিসেবেও কাজ করেছেন। তার কোম্পানি ওয়ার্ল্ডওয়াইড প্যান্টস থেকেই "লেট নাইট উইথ ডেভিড লেটারম্যান" নির্মাণ করা হয়। কোম্পানিটি বেশ কয়েকটি হাস্যরস অনুষ্ঠানও নির্মাণ করেছে, যার মধ্যে সবচেয়ে জনপ্রিয় "এভরিবডি লাভস রেমন্ড"।
এম্পায়ার অ্যাওয়ার্ডস
এম্পায়ার অ্যাওয়ার্ডস (ইংরেজিতে: Empire Awards) একটি বার্ষিক ব্রিটিশ পুরস্কার যা কোন ব্যক্তিকে চলচ্চিত্রে সবিশেষ অবদানের জন্য প্রদান করা হয়। বিজয়ীকে এম্পায়ার অ্যাওয়ার্ডস মূর্তি প্রদান করা হয়ে থাকে। ১৯৯৬ সালে এই পুরস্কারটির প্রচলন করে ব্রিটিশ চলচ্চিত্র বিষয়ক ম্যাগাজিন এম্পায়ার। সেসময় পুরস্কার বিজয়ী ম্যাগাজিনটির পাঠকদের ভোটে নির্বাইত হত।
২০তম এম্পায়ার অ্যাওয়ার্ডস হল সবচেয়ে সাম্প্রতিক এম্পায়ার অ্যাওয়ার্ডস প্রদান অনুষ্ঠান। ২০১৪ সালের সেরা চলচ্চিত্র নির্মাতা ও অভিনেতাদের মধ্য থেকে এর বিজয়ী নির্বাচিত করা হয়। যুক্তরাজ্যের লন্ডনে এই পুরস্কার প্রদান অনুষ্ঠান আয়োজিত হয়েছিল। ১৪তম পুরস্কার অনুষ্ঠান থেকে এটি আর্থিক পৃষ্ঠপোষকতা করে আসছে হুইস্কি নির্মাতা প্রতিষ্ঠান জেমসন আইরিশ হুইসকি, তাই তখন থেকে এই পুরস্কারটি জেমসন এম্পায়ার অ্যাওয়ার্ডস নামেও পরিচিতি পায়।
অরণ্যকাণ্ড
রাম, সীতা ও লক্ষ্মণ দক্ষিণ দিকে যাত্রা করেন। গোদাবরী নদীর তীরে পঞ্চবটী বনে কুটির নির্মাণ করে সেখানেই বসবাস করতে থাকেন তাঁরা। একদিন রাবণের ভগিনী সুর্পনখা সেই বনে ভ্রমণ করতে করতে রাম ও লক্ষ্মণের সাক্ষাৎ পেলেন। সুর্পনখা সুন্দরী রমণীর ছদ্মবেশে রাম ও লক্ষ্মণকে প্রলুব্ধ করতে গিয়ে ব্যর্থ হলেন। তখন ক্রোধে অন্ধ হয়ে সীতাকে ভক্ষণ করতে গেলে লক্ষ্মণ খড়্গাঘাতে সুর্পনখার নাসিকা ও কর্ণ ছেদন করলেন। সুর্পনখার অপর রাক্ষস ভ্রাতা খর এই সংবাদ পেয়ে সসৈন্যে রাম ও লক্ষ্মণকে আক্রমণ করলেন। কিন্তু রাম সসৈন্যেই বধ করলেন খরকে।
রাবণ এই সংবাদ পেয়ে ভগিনীর অপমানের প্রতিশোধ কল্পে সীতাকে অপহরণ করার পরিকল্পনা করলেন। এই কাজে তাঁকে সাহায্য করলেন মারীচ নামে এক মায়াবী রাক্ষস। মারীচ স্বর্ণমৃগের ছদ্মবেশ ধরে সীতার দৃষ্টি আকর্ষণ করলেন। হরিণটির রূপে মোহিত হয়ে তিনি রামের নিকট হরিণটি প্রার্থনা করে বসলেন। হরিণটিকে ধরতে গেলেন রাম। খানিকবাদে তিনি শুনতে পেলেন, রাম আর্তচিৎকার করছেন। আসলে মায়াবী মারীচ রামের কণ্ঠ নকল করে আর্তনাদ করেছিল। ভীত হয়ে সীতা লক্ষ্মণকে রামের সন্ধানে যেতে অণুরোধ করলেন। রাম যে অপরাজেয় সে কথা লক্ষ্মণ সীতাকে বারংবার বোঝাতে চাইলেন। কিন্তু সীতা সে কথায় কর্ণপাত করলেন না। অবশেষে কুটিরের চারিদিকে একটি গণ্ডী কেটে সীতাকে সেই গণ্ডীর বাইরে যেতে নিষেধ করে লক্ষ্মণ গেলেন রামের সন্ধানে। রাবণ এই সুযোগের অপেক্ষাতেই ছিলেন। তিনি ঋষির ছদ্মবেশে এসে সীতার নিকট ভিক্ষা প্রার্থনা করলেন। রাবণের ছলনা বুঝতে পেরে সীতা গণ্ডীর বাইরে এসে তাঁকে ভিক্ষা দিতে গেলে দোষ্ট রাবণ বলপূর্বক সীতাকে অপহরণ করে নিজ রথে তুলে নিলেন।
জটায়ু নামে একটি শকুন জাতীয় রামভক্ত পক্ষী সীতার অপহরণ দেখতে পেয়ে সীতাকে উদ্ধার করতে গিয়ে রাবণের হাতে গুরুতর আহত এবং ভূপাতিত হল। রাবণ সীতাকে অপহরণ করে নিয়ে গিয়ে লঙ্কায় অশোক কানন নামক বনে নজরবন্দী করে একদল চেড়ীর (রাক্ষসী) তত্ত্বাবধানে রাখলেন। তিনি সীতাকে বিবাহ করতে চাইলেন। কিন্তু রামের প্রতি নিবেদিতপ্রাণা সীতা সেই কুপ্রস্তাব ঘৃণাভরে প্রত্যাখ্যান করলেন। এদিকে রাম ও লক্ষ্মণ মৃত্যুপথযাত্রী জটায়ুর কাছে সীতাহরণের সংবাদ পেলেন এবং অবিলম্বে সীতাকে উদ্ধার করার জন্য যাত্রা করলেন। যাত্রাপথে শবরী নামে এক বৃদ্ধা তপস্বিনী তাঁদের সুগ্রীব ও হনুমানের সাহায্য নেওয়ার পরামর্শ দিলেন।
কেয়ামত থেকে কেয়ামত
কেয়ামত থেকে কেয়ামত ১৯৯৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন সোহানুর রহমান সোহান। এটি আমির খান-জুহি চাওলা জুটির সুপারহিট হিন্দি চলচ্চিত্র “কেয়ামত সে কেয়ামত তক”-এর অফিসিয়াল পুনঃনির্মাণ। হিন্দি চলচ্চিত্রের কাহিনী লিখেছেন নাসির হোসেন খান, যার বাংলা চিত্রনাট্য লিখেছেন সোহানুর রহমান সোহান ও সংলাপ লিখেছেন আশীষ কুমার লোহ। চলচ্চিত্রটির প্রযোজক সুকুমার রঞ্জন ঘোষ এবং প্রযোজনা প্রতিষ্ঠান আনন্দমেলা সিনেমা লিমিটেড। এতে প্রধান চরিত্রে অভিনয় করেন মৌসুমী, সালমান শাহ, রাজিব, আহমেদ শরীফ, আবুল হায়াত প্রমুখ। এটি মৌসুমী ও সালমান শাহ অভিনীত প্রথম চলচ্চিত্র। এই ছবিতে আরও অভিষেক হয় কণ্ঠশিল্পী আগুনের।
মির্জা ও খান পরিবার একই গ্রামে দুটি প্রভাবশালী পরিবার। খান পরিবারের ছেলে খান বাহাদুর কবিরউদ্দিন মির্জা পরিবারের মেয়ে ডিম্পলের সাথে অবৈধ মেলামেশা থেকে ডিম্পল গর্ভবতী হয় পরে। জানাজানি হয়ে গেলে বড় মির্জা খান বাহাদুর রইসউদ্দিনের কাছে তাদের বিয়ের প্রস্তাব নিয়ে যায়। কিন্তু কবিরউদ্দিন ভয়ে মিথ্যা বলে। বড় মির্জা ক্ষুদ্ধ হয় ফিরে আসে। কবিরউদ্দিন ডিম্পলকে অস্বীকার করেছে জানার পর ডিম্পল আত্মহত্যা করে। মির্জা মোহাম্মদ সালাউদ্দিন ডিম্পলের মৃতদেহ নিয়ে খান বাড়িতে যায় এবং সে কবিরউদ্দিনকে খুন করে। সালাউদ্দিনের জেল হয়ে যায়। আর বড় মির্জা সবাইকে নিয়ে গ্রাম ছেড়ে চলে যায়। বিশ বছর পর সালাউদ্দিন জেল থেকে ছাড়া পেয়ে তার ছেলে রাজের কলেজে গিয়ে তাকে নিয়ে বাড়ি ফিরে। সালাউদ্দিন রাজকে গ্রামে একটি কাজের জন্য পাঠায়। সেখানে তার রেশমির সাথে দেখা হয়। পরে শহরে এসে তাদের আবার দেখা সাক্ষাৎ হতে থাকে এবং সেই থেকে প্রেম। তাদের প্রেমের বিষয় জানাজানি হয়ে গেলে রেশমির বাবা খান বাহাদুর নাজিমউদ্দিন ও রাজের বাবা 
মির্জা মোহাম্মদ সালাউদ্দিন তাদের সামর্থ্যের মধ্যে যা কিছু করতে পারে করবে বলে একে অপরকে শাসায়। কিন্তু রাজ রেশমি একে অপরকে খুব ভালোবাসে এবং তাদের সেই সম্পর্ক ঠিকিয়ে রাখার জন্য বিয়ের আসর থেকে রাজ রেশমিকে নিয়ে পালিয়ে যায়।প্রযোজনা প্রতিষ্ঠান আনন্দ মেলা তিনটি হিন্দি ছবি 'সনম বেওয়াফা', 'দিল' ও 'কেয়ামত সে কেয়ামত তক' এর কপিরাইট নিয়ে সোহানুর রহমান সোহানের কাছে আসে এর যে কোন একটির বাংলা পুনঃনির্মাণ করার জন্য উপযুক্ত নায়ক-নায়িকা খুঁজে না পেয়ে সম্পূর্ণ নতুন মুখ দিয়ে ছবি নির্মাণের সিদ্ধান্ত নেন। নায়িকা হিসেবে মৌসুমীকে নির্বাচিত করেন। নায়ক হিসেবে তৌকির আহমেদকে প্রস্তাব দিলে তিনি রিমেক চলচ্চিত্র হওয়ার জন্য পরিচালকের প্রস্তাব ফিরিয়ে দেন। পরে মডেল-অভিনেতা আদিল হোসেন নোবেলকে প্রস্তাব দিলে তিনিও তা ফিরিয়ে দেন। তখন নায়ক আলমগীরের সাবেক স্ত্রী খোশনুর আলমগীর 'ইমন' নামে একটি ছেলের সন্ধান দেন। প্রথম দেখাতেই তাকে পছন্দ করে ফেলেন পরিচালক এবং 'সনম বেওয়াফা' ছবির জন্য প্রস্তাব দেন, কিন্তু যখন ইমন 'কেয়ামত সে কেয়ামত তক' ছবির কথা জানতে পারেন তখন তিনি উক্ত ছবিতে অভিনেয়র জন্য পীড়াপীড়ি করেন। তাঁর কাছে "কেয়ামত সে কেয়ামত তক" ছবি এতই প্রিয় ছিলো যে তিনি মোট ২৬ বার ছবিটি দেখেছেন বলে পরিচালক কে জানান। শেষ পর্যন্ত পরিচালক সোহানুর রহমান সোহান তাঁকে নিয়ে "কেয়ামত থেকে কেয়ামত" চলচ্চিত্রটি নির্মাণের সিদ্ধান্ত নেন এবং ইমন নাম পরিবর্তন করে সালমান শাহ রাখা হয়।
চলচ্চিত্রটির সঙ্গীত পরিচালনা করেন আনন্দ চিত্রগুপ্ত-মিলিন্দ চিত্রগুপ্ত ও আলম খান। গীতিকার ছিলেন মনিরুজ্জামান মনির। গানে কণ্ঠ দেন রুনা লায়লা ও খান আসিফ আগুন। গানের রেকর্ডিং হয় অনুপম রেকর্ডিং স্টুডিওতে।
প্রফুল্লনলিনী ব্রহ্ম
প্রফুল্লনলিনী ব্রহ্ম () (২২ ফেব্রুয়ারি, ১৯১৪ - ২২ ফেব্রুয়ারি, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। প্রফুল্লনলিনী যখন কুমিল্লা ফৈজননেসা গার্লস হাইস্কুলের অষ্টম শ্রেণির ছাত্রী তখন সহপাঠী শান্তি ঘোষ ও সুনীতি চৌধুরীকে তিনিই প্রথম বিপ্লবের পথ দেখান। ম্যাজিস্ট্রেট স্টিভেন্সকে গুলি করায় শান্তি-সুনীতি বন্দী হন এবং পুলিস ১৫ ডিসেম্বর, ১৯৩১ তারিখে তাঁকেও গ্রেপ্তার করে। কিন্তু তাঁর বিরুদ্ধে উপযুক্ত প্রমাণ না থাকায় তাঁকে ২২ মার্চ ১৯৩২ তারিখে ডেটিনিউ হিসেবে জেলে ও বন্দীনিবাসে রেখে দেয়। এই সময় আই.এ.ই. ও বি.এ. পাশ করেন। কুমিল্লা শহরে অন্তরীণ থাকাকালে রোগাক্রান্ত হয়ে প্রায় বিনা চিকিৎসায় মারা যান এই মহিলা বিপ্লবী।
প্রফুল্লনলিনী ব্রহ্ম ১৯১৪ সালের ২২ ফেব্রুয়ারি বাংলাদেশের কুমিল্লায় জন্মগ্রহণ করেন। তাঁর পিতার নাম রজনীকান্ত ব্রহ্ম এবং মাতার নাম রঙ্গবাসী ব্রহ্ম। তাঁর পিতা মোক্তার ছিলেন। কিন্তু আইন অমান্য আন্দোলনে যোগদান করে তিনি কোর্ট বর্জন করেন। এই আবহাওয়াতে বড় হবার কারণে প্রফুল্লনলিনীদের বাড়িটা স্বদেশীভাবাপন্ন হয়ে ওঠে। প্রফুল্লনলিনী পিতার নিকট থেকেই স্বাধীনতা সংগ্রামের পথে অগ্রসর হবার প্রেরণা পান। অল্প বয়সেই মেয়ে প্রফুল্ল বিপ্লবের পথে পা বাড়িয়েছিলেন। কুমিল্লার যুগান্তর দলের সঙ্গে তিনি ক্রমে জড়িয়ে পড়েন। তিনি ফৈজননেসা গার্লস হাইস্কুলে লেখাপড়া করতেন।
প্রফুল্লবালা মুখোপাধ্যায়
প্রফুল্লবালা মুখোপাধ্যায় () (? - ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী। ১৯৩০ সনে আইন অমান্য আন্দোলনে অংশগ্রহণ করে কারাবরণ করেন। তাঁর চেষ্টায় হাওড়ায় সত্যাগ্রহী সমিতি গড়ে উঠেছিল। বিপ্লবীদের তিনি আশ্রয় দিয়ে রক্ষা করতেন। তাঁর স্বামীর নাম প্রভাতকুমার মুখোপাধ্যায়।
সাভার ইউনিয়ন
সাভার ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১০.২০ বর্গ কিলোমিটার। সাভারের রাজাশনের দেওগাঁও এলাকায় সাভার ইউনিয়ন পরিষদ কার্যালয় অবস্থিত এবং ১ নং কলমা বাসস্ট্যান্ড এলাকায় ইউনিয়ন তথ্য ও সেবা কেন্দ্র অবস্থিত।
বাংলা ছায়াছবি (দ্ব্যর্থতা নিরসন )
বাংলা ছায়াছবি আরো হতে পারে:
বনগাঁও ইউনিয়ন
বনগাঁও ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১৮.০৫ বর্গ কিলোমিটার। ইউনিয়নের নগর কোন্ডা এলাকায় বনগাঁও ইউনিয়ন পরিষদ কার্যালয় ও ইউনিয়ন তথ্য ও সেবা কেন্দ্র অবস্থিত।
অবিনাশচন্দ্র ভট্টাচার্য
অবিনাশচন্দ্র ভট্টাচার্য () (৫ এপ্রিল, ১৮৮২ - ১০ মে, ১৯৬২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।
কলকাতার ৩২ নং মুরারিপুকুরের বাগানবাড়িতে একটি বোমা তৈরির স্থান ছিলো। সেই মুরারিপুকুরের ঘটনায় আলিপুর বোমা মামলার আসামি হিসেবে তাঁকে গ্রেপ্তার করে ১৯০৯ সনের মে মাসে যাবজ্জীবন কারাদণ্ডে দণ্ডিত করা হয়। পরে দণ্ডাদেশ হ্রাস পাওয়ায় ১৯১৫ সনের মে মাসে মুক্তি পান। ১৯২০ সনে দেশবন্ধু চিত্তরঞ্জন দাশের স্বরাজ্য পার্টিতে যোগ দেন ও নারায়ণ পত্রিকা পরিচালনার ভার গ্রহণ করেন। এছাড়াও "বিজলী", "আত্মশক্তি" ও "ক্যালকাটা মিউনিসিপ্যাল গেজেট" প্রভৃতি পত্রিকার সংগেও যুক্ত ছিলেন। তাঁর রচিত গ্রন্থ হচ্ছে "রণসজ্জায় জার্মানি", "স্বরাজসাধনা", "মুক্তিসাধনা", "জার্মানি প্রবাসীপত্র", "ইউরোপে ভারতীয় বিপ্লবের সাধনা" প্রভৃতি।
৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পর আলিপুর বোমা মামলা শুরু হয়। ১৯০৯ সালের ৬ মে আলিপুর বোমা মামলার রায় দেয়া হয়। রায়ে বিচারক বারীন্দ্রকুমার ঘোষ ও উল্লাসকর দত্তকে মৃত্যুদণ্ড দেন। উপেন্দ্র বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর ঘোষ, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবংকৃষ্ণ জীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়। অরবিন্দ ঘোষ মুক্তি পান এবং অনেকের সাজা হ্রাস করা হয়।
আশুলিয়া ইউনিয়ন
আশুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৬.১০ বর্গ কিলোমিটার। ইউনিয়নের আশুলিয়া বাজারের কাছে আশুলিয়া স্কুল এন্ড কলেজ সংলগ্ন আশুলিয়া ইউনিয়ন পরিষদ কার্যালয়ের অবস্থান।
প্রাতিষ্ঠানিক ওয়েবসাইট
রোসারিও
রোসারিও () হল উত্তর-মধ্য আর্জেন্তিনার সান্তা ফে প্রদেশের বৃহত্তম শহর। এটি বুয়েনোস আইরেস থেকে উত্তর-পশ্চিম দিকে ৩০০ কিলোমিটার (১৮৭ মাইল) দূরে পারানা নদীর পশ্চিম তীরে অবস্থিত। জনসংখ্যার বিচারে রোসারিও দেশের তৃতীয় বৃহত্তম শহর। কোনও রাজ্যের রাজধানী নয় এমন শহরগুলির মধ্যে আর্জেন্তিনায় এই শহরই সবচেয়ে জনবহুল; এই শহরের গুরুত্ব ক্রমবর্ধমান। বৃহত্তর রোসারিওতে ২০১২ র হিসাবে আনুমানিক জনসংখ্যা ছিল ১,২৭৬,০০০ জন। এই শহরের অন্যতম প্রধান আকর্ষণ হল এর নব্যধ্রুপদী স্থাপত্য; বিগত কয়েক শতাব্দী ধরে এই স্থাপত্যরীতি শহরের বিভিন্ন সরকারি ও বেসরকারি ভবনে অক্ষুণ্ণ রাখা হয়েছে।
এই শহর রোসারিও দপ্তর'এর প্রধান প্রশাসনিক কেন্দ্র। আর্জেন্তিনার সবচেয়ে গুরুত্বপুর্ণ শিল্পাঞ্চলে অবস্থিত এই শহরটি একটি প্রধান রেলপথের প্রান্তিক স্টেশন এবং উত্তর-পূর্বাঞ্চলীয় আর্জেন্তিনার অন্যতম প্রধান নৌকেন্দ্র। এই নদীবন্দরে জাহাজ পারানা নদীর মাধ্যমে প্রবেশ করে। এই নদী যদিও গভীর, তবে পলি জমে যাওয়ার প্রবণতা এর এক বড় সমস্যা; সেইকারণে পর্যায়ক্রমে পঙ্কোদ্ধার করে এর নাব্যতা বজায় রাখতে হয়। এখানে জাহাজ ঢোকা-বেরোনো নিয়ন্ত্রণ করে থাকে রোসারিও পোর্ট কর্তৃপক্ষ। গম,ময়দা,খড়,তিসি, বিভিন্ন উদ্ভিজ্জ তেল, ভুট্টা, চিনি,চেরা কাঠ , বিভিন্ন মাংস, চামড়া এবং উল এই বন্দরের মাধ্যমে মূলত রপ্তানি করা হয়ে থাকে।
পারানা নদী বরাবর গড়ে ওঠা যে কয়টি আর্জেন্তিনীয় শহরের প্রতিষ্ঠাতা হিসেবে কোনও একজন নির্দিষ্ট ব্যক্তির নাম করা সম্ভব হয় না, রোসারিও তার মধ্যে অন্যতম। এই শহরের রক্ষাকর্ত্রী কুমারী রোসারিও। তাঁর সম্মানে খ্রিস্টীয় উৎসবের দিন (ফিস্ট) হল ৭ অক্টোবর। এ' ক্ষেত্রে আরেকটি তথ্য উল্লেখের দাবি রাখে; গ্রহাণু ১৪৮১২ রোসারিওর নামকরণ এই সন্ত কুমারী রোসারিওর সম্মানেই করা হয়।
রোসারিও শহরের উল্লেখযোগ্য মানুষের সংখ্যা অনেক। এঁদের মধ্যে কয়েকজন হলেন বিপ্লবী চে গেভারা; ফুটবল খেলোয়াড় ম্যাক্সিমিলিয়ানো উররুতি, লিওনেল মেসি, এঙ্খেল দি মারিয়া, ম্যাক্সিমিলিয়ানো রদ্রিগেজ এবং মাউরো ইকার্দি;ফুটবল প্রশিক্ষক সিজার লুইস মেনোত্তি, গেরার্দ্প মার্তিনো এবং মার্সেলো বিয়েলসা;হকি খেলোয়াড় লুসিয়ানা আয়ামার; অভিনেতা / কৌতুকাভিনেতা আলবার্তো ওলমেদো এবং অভিনেত্রী লিবের্তাদ লামার্কে;জ্যাজ সুরকার গাতো বারবিএরি; কার্টুনিস্ট / লেখক রবার্ট ফন্তানাহোসা; গায়ক / গীতিকার ফিতো পেজ; শিল্পী / চিত্রশিল্পী আন্তোনিও বের্নি; এবং মডেল ভ্যালেরিয়া মাজ্জা, প্রমুখ।
৯ নং ওয়ার্ড, কলকাতা পৌরসংস্থা
৯ নং ওয়ার্ড, কলকাতা পৌরসংস্থা হল কলকাতা পৌরসংস্থার এক নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার, কুমারটুলি এলাকা ও শ্যামবাজার এলাকার কিয়দংশ নিয়ে গঠিত। ৯ নং ওয়ার্ড শ্যামপুকুর বিধানসভা কেন্দ্রের অন্তর্গত।
৯ নং ওয়ার্ডের উত্তর দিকে রয়েছে কুমারটুলি স্ট্রিট, দুর্গাচরণ ব্যানার্জি স্ট্রিট, রাজা নবকৃষ্ণ স্ট্রিট ও শ্যামবাজার স্ট্রিট; পূর্ব দিকে রয়েছে শোভাবাজার স্ট্রিট ও শ্রীঅরবিন্দ সরণি; দক্ষিণ দিকে রয়েছে জ্যোতিন্দ্রমোহন অ্যাভিনিয়, রবীন্দ্র সরণি ও গোপেশ্বর পাল অ্যাভিনিউ এবং পশ্চিম দিকে রয়েছে হুগলি নদী।
পাঞ্চাল
পাঞ্চাল () প্রাচীন ভারতের উত্তর গাঙ্গেয় সমতলভূমিতে গঙ্গা-যমুনা দোয়াবে অবস্থিত একটি রাজ্য ছিল। বৈদিক যুগের শেষের দিকে এই রাজ্য দক্ষিণ এশিয়ার অন্যতম শক্তিশালী রাজ্য হিসেবে গণ্য হত। খ্রিস্টপূর্ব পঞ্চম শতাব্দীতে এই রাজ্য বহুশাসিত সমষ্টিতন্ত্রে পরিণত হয়ে ষোড়শ মহাজনপদ হিসেবে পরিগণিত হত। খ্রিস্টপূর্ব তৃতীয় শতাব্দীতে মৌর্য্য সাম্রাজ্যে অন্তর্ভুক্ত হয়েও চতুর্থ শতাব্দীতে গুপ্ত সাম্রাজ্যের শাসনাধীন না হওয়া পর্য্যন্ত পাঞ্চালের স্বায়ত্তশাসন বজায় ছিল।
বৈদিক সভ্যতায় ১১০০ খ্রিস্টপূর্ব হতে ৬০০ খ্রিস্টপূর্ব পর্য্যন্ত কুরু রাজ্যের পরেই পাঞ্চাল উত্তরাপথের দ্বিতীয় গুরুত্বপূর্ণ রাজনৈতিক কেন্দ্র ছিল। পাঞ্চালে শৌনক ও তৈত্তিরীয় বৈদিক সম্প্রদায় পাঞ্চাল রাজ্যে গড়ে ওঠে। এই সময় পাঞ্চালে কৃবি, তুর্বষ, কেশিন, সৃঞ্জয় এবং সোমক এই পাঁচটি গোষ্ঠী দ্বারা শাসিত হত। কৃবি গোষ্ঠী থেকে ক্রব্য পাঞ্চাল; তুর্বষ গোষ্ঠী থেকে সোন সত্রসহ; কেশিন গোষ্ঠী থেকে কেশিল দলব্য; সৃঞ্জয় গোষ্ঠী থেকে সহদেব সৃঞ্জয় এবং সোমক গোষ্ঠী থেকে সোমক সহদেব্য ইত্যাদি রাজপুরুষদের নাম বৈদিক সাহিত্য, মহাভারত ও পুরাণে উল্লিখিত রয়েছে। মহাভারতে উল্লিখিত পাঞ্চালের রাজা দ্রুপদ ও তাঁর কন্যা দ্রৌপদী সোমক গোষ্ঠীর অন্তর্ভুক্ত ছিলেন। মহাভারত ও পুরাণে পাঞ্চাল শাসনকারী গোষ্ঠী গুলিকে ভরত গোষ্ঠীর শাখা বলেও উল্লেখ করা হয়েছে।
আনুমানিক ৫০০ খ্রিস্টপূর্বাব্দে পাঞ্চাল রাজতন্ত্র গণশাসিত সমষ্টিতন্ত্রে পরিণত হয়। বৌদ্ধ গ্রন্থ সুত্তপিটকের অঙ্গুত্তরনিকায় অংশে পাঞ্চালকে ষোড়শ মহাজনপদের অন্যতম বলে বর্ণনা করা হয়েছে। পাঞ্চাল "রাজশব্দোপজীবিন" সংবিধান অনুসরণ করত বলে খ্রিস্টপূর্ব চতুর্থ শতাব্দীতে রচিত অর্থশাস্ত্রে উল্লিখিত রয়েছে। খ্রিস্টপূর্ব চতুর্থ শতাব্দীর মধ্যভাগে মহাপদ্ম নন্দের রাজত্বকালে পাঞ্চাল নন্দ রাজবংশের শাসনাধীন হয়।
অহিছত্র ও তার পার্শ্ববর্তী স্থান থেকে আবিষ্কৃত বেশ কিছু মুদ্রা থেকে মৌর্য যুগের পরবর্তী কালে পাঞ্চাল শাসনকারী কয়েকজন স্বাধীন নৃপতির প্রমাণ যাওয়া যায়। এই মুদ্রাগুলি তামার সংকর যুক্ত ধাতব ও গোলাকার। মুদ্রাগুলির মধ্যভাগে চতুর্ভজাকৃতি বিশিষত একটি গর্তে তিনটি চিহ্নের সারির নিচে একটি পংক্তিতে শাসকের নাম খোডিত রয়েছে। মুদ্রার অপর পীঠে কোন বৈদিক দেবতার চিহ্ন খোদিত রয়েছে। এই সমস্ত মুদ্রায় যে সমস্ত রাজাদের নাম পাওয়া গেছে, তাঁরা হলেন বঙ্গপাল, যজ্ঞপাল, দমগুপ্ত, রুদ্রগুপ্ত, জয়গুপ্ত, সূর্য্যমিত্র, ফাল্গুনীমিত্র, ভানুমিত্র, ভূমিমিত্র, ধ্রুবমিত্র, অগ্নিমিত্র, ইন্দ্রমিত্র, বিষ্ণূমিত্র, জয়মিত্র, প্রজাপতিমিত্র, বরুণমিত্র, অনামিত্র, ভদ্রঘোষ ও যুগসেন। পভোষ লিপিতে খোদিত বৈদেহীপুত্র অশধসেনার পিতামহ অহিছত্রের অধিপতি শৌনকযোনিপুত্র বঙ্গপাল এবং আবিষ্কৃত মুদ্রায় খোদিত বঙ্গপাল একই ব্যক্তি বলে ঐতিহাসিকদের মত। সম্ভবত অচ্যুত পাঞ্চালের শেষ স্বাধীন রাজা ছিলেন, যিনি গুপ্ত সম্রাট সমুদ্রগুপ্ত দ্বারা পরাজিত হলে পাঞ্চাল গুপ্ত সাম্রাজ্যের অধীন হয়। অচ্যুতের মুদ্রায় একদিকে তাঁর নাম ও অপরদিকে একটি চাকা খোদিত রয়েছে।
রাম জন্মভূমি ন্যাস
রাম জন্মভূমি ন্যাস হল ভারতের উত্তরপ্রদেশ রাজ্যের অযোধ্যা শহরে রাম জন্মভূমি চত্বরে একটি হিন্দু মন্দির গঠনের কাজে উৎসাহ দান ও পর্যবেক্ষণের জন্য গঠিত একটি অছি সংগঠন। হিন্দুরা বিশ্বাস করেন, হিন্দু দেবতা বিষ্ণুর সপ্তম অবতার রাম উক্ত রাম জন্মভূমিতে জন্মগ্রহণ করেছিলেন। বিশ্ব হিন্দু পরিষদের সদস্যরা এই সংগঠনটি প্রতিষ্ঠা করেন।
একাধিক হিন্দু ধর্মীয় সংগঠন ও রাজনৈতিক দল রাম জন্মভূমি চত্বরে রাম মন্দির নির্মাণের দাবি তুলেছিলেন। উক্ত চত্বরে বাবরি মসজিদ নামে একটি মসজিদ ছিল। হিন্দু সংগঠনগুলির দাবি অনুসারে, মুঘল সম্রাট বাবর রাম জন্মভূমিতে রামের আদি মন্দিরটি ধ্বংস করে বাবরি মসজিদ নির্মাণ করেছিলেন। হিন্দু ধর্মীয় সংগঠন বিশ্ব হিন্দু পরিষদ (ভিএইচপি) ও রাষ্ট্রীয় স্বয়ংসেবক সংঘ (আরএসএস) এবং দেশের প্রধান হিন্দু জাতীয়তাবাদী রাজনৈতিক দল ভারতীয় জনতা পার্টি (বিজেপি) এই ইস্যুটি উত্থাপন করে। ১৯৯২ সালে ভিএইচপি বাবরি মসজিদের কাছে একটি মিছিল বের করেছিল। মিছিলে অংশগ্রহণকারীরা মসজিদটি ধ্বংস করে দেয়। এর ফলে ভারতে হিন্দু ও মুসলমানের মধ্যে দাঙ্গা বেধে যায়।
১৯৯৩ সালের ২৫ জানুয়ারি বিশ্ব হিন্দু পরিষদের সদস্যরা রাম জন্মভূমি ন্যাস (আরজেএন) নামে একটি স্বাধীন অছি সংগঠন প্রতিষ্ঠা করেন। এই সংগঠন প্রতিষ্ঠার উদ্দেশ্য ছিল রাম জন্মভূমি ন্যাস দখল করা এবং প্রস্তাবিত রাম মন্দির নির্মাণের কাজ দেখাশোনা করা। রামচন্দ্র দাস পরমহংস (১৯১৩-২০০৩) ছিলেন রাম জন্মভূমি ন্যাসের প্রধান। সংগঠনের সদস্যরা বলেন, এই সংগঠন প্রতিষ্ঠার উদ্দেশ্য ধর্মনিরপেক্ষ ভারত সরকার যাতে রাম জন্মভূমি চত্বর দখল না করতে পারে এবং রাম মন্দির তৈরির কাজে অংশ না নিতে পারে, তা দেখা। রাম জন্মভূমি ন্যাস অযোধ্যার বাইরে ‘করসেবকপুরম’ নামক এক জায়গায় ‘করসেবক’ নামে পরিচিত স্বেচ্ছাসেবকদের কর্মশালা পরিচালনা করে। এই কর্মশালা মন্দির নির্মাণের প্রস্তুতির কাজের সঙ্গে যুক্ত।
এলাহাবাদ হাইকোর্ট বিতর্কিত রাম জন্মভূমি চত্বরকে তিন ভাগে বিভক্ত করে এক-তৃতীয়াংশ মুসলিম সুন্নি ওয়াকফ বোর্ডকে ও অবশিষ্ঠাংশ নির্মোহী আখাড়া হিন্দু সংগঠনকে দান করে। রাম জন্মভূমি ন্যাস এই রায়কে স্বাগত জানিয়েছিল। যদিও রাম জন্মভূমি ন্যাস জানায়, চত্বরটি যোগ্য ব্যক্তির হাতে তুলে দেওয়া উচিত এবং সমগ্র চত্বরের দাবি জানিয়ে তারা ভারতের সুপ্রিম কোর্টে মামলা করবে।
ন
মাই স্যাসি গার্ল
মাই স্যাসি গার্ল (; " অদ্ভুতুড়ে সেই মেয়েটি") ২০০১ সালে মুক্তিপ্রাপ্ত দক্ষিণ কোরিয়ার একটি রোমান্টিক নাট্য চলচ্চিত্র যা পরিচালনা করেছেন কোয়াক জ্যা ইয়ং।
চলচ্চিত্রটি সমগ্র দক্ষিণ কোরিয়ায় ব্যাপক সফলতা লাভ করে এবং কোরিয়ার সর্বকালের অন্যতম সেরা এই কমেডি চলচ্চিত্র হিসেবে আত্মপ্রকাশ করে। তাছাড়া চলচ্চিত্রটি মুক্তি পাওয়ার পর সমগ্র পুর্ব এশিয়া- জাপান,চীন,তাইওয়ান। জুড়েও ব্যাপক সফলতা অর্জন করে।
অবন্তী
অবন্তী () প্রাচীন মধ্য ভারতের একটি রাজ্য ছিল, যেটি বর্তমানে প্রায়শই মালব অঞ্চল হিসেবে বিবেচিত। বৌদ্ধ গ্রন্থ সুত্তপিটকের "অঙ্গুত্তরনিকায়" অংশে অবন্তীকে ৬ষ্ঠ খ্রিষ্টপূর্বাব্দের ষোড়শ মহাজনপদের অন্যতম বর্ণনা করা হয়েছে। বিন্ধ্য পর্বতমালা দ্বারা এই জনপদ দুই ভাগে বিভক্ত ছিল, উত্তর ভাগের রাজধানী ছিল উজ্জয়িনী এবং দক্ষিণ ভাগের রাজধানী ছিল মহিষমতি।
মহাভারতের উদ্যোগ পর্বে (১৯.২৪) অবন্তীর অধিবাসীদের "মহাবল" হিসেবে বর্ণনা করা হয়েছে। বিষ্ণু পুরাণ (২.৩), ভগবৎ পুরাণ (১২.১.৩৬) ও ব্রহ্ম পুরাণ (১৯.১৭) অনুসারে, তাদের বিন্ধ্য পর্বতমালার পশ্চিম শাখা পারিযাত্রা পর্বতের অধিবাসী হিসেবে উল্লেখ করা হয়েছে।
পুরাণ অনুসারে হৈহেয় গণসমষ্টি অবন্তীর প্রাচীন শাসক ছিল, যারা নাগাদের নিকট থেকে অঞ্চলটি দখল করে। প্রাথমিকভাবে তারা মহিষমতিকে রাজধানী করে রাজ্যশাসন করত। পরবর্তীকালে সমগ্র জনপদকে রাজধানী মহিষমতি ও উজ্জয়িনী এ দুটি অংশে বিভক্ত করা হয়। বীতিহোত্র, ভোজ, অবন্তী, তুন্ডীকের ও সর্য্যত- এই পাঁচটি গোষ্ঠী নিয়ে হৈহেয় গণসমষ্টি গঠিত ছিল। পরবর্তীকালে বীতিহোত্র গণ শক্তিশালী হলে হৈহেয় ও বীতিহোত্র উভয়ে একই গণ হিসেবে উল্লিখিত হতে থাকে। শেষ বীতিহোত্র শাসক রিপুঞ্জয়কে তার অমাত্য (মন্ত্রী) পুলিকা সিংহাসনচ্যুত করেন এবং নিজপুত্র পজ্জোতকে সিংহাসনে আসীন করেন। উজ্জয়িনীর কিছুু স্থান অবন্তীর রাজ ধানী ছিল।
"দীঘনিকায়ের" "মহাগোবিন্দসুত্তে" অবন্তীরাজ বেস্সভূ বা বিশ্বভূর উল্লেখ রয়েছে, যিনি মহিষমতি থেকে রাজ্যশাসন করতেন।
গৌতম বুদ্ধের সমসাময়িক পজ্জোত বা প্রদ্যোত, যিনি "চণ্ডপ্রদ্যোত মহাসেন" নামেও পরিচিত ছিলেন, অবন্তীর প্রদ্যোত রাজবংশের প্রতিষ্ঠাতা ছিলেন। তিনি বৎসরাজ উদয়নকে পরাজিত করেন, কিন্তু পরে উদয়ন প্রদ্যোতের কন্যা বাসবদত্তাকে বিবাহ করেন। মগধের হর্য্যঙ্ক রাজবংশীয় রাজা অজাতশত্রু প্রদ্যোতের আক্রমণ থেকে তার রাজধানী রাজগৃহকে রক্ষা করার জন্য প্রতিরক্ষা ব্যবস্থা গড়ে তোলেন। তিনি তক্ষশিলার রাজা পুষ্করসারিনের সঙ্গেও যুদ্ধে লিপ্ত হন।
প্রদ্যোতের দুই ছেলে ছিল, গোপাল ও পালক, এবং প্রদ্যোতের পর পুত্র পালক অবন্তীর সিংহাসনে আরোহণ করেন। কথাসরিৎসাগর অনুসারে, পালকের রাজত্বকালে বৎস রাজ্য অবন্তীর অন্তর্ভুক্ত হয় এবং প্রদ্যোত রাজবংশের রাজপুরুষেরা কৌশাম্বী নগরীতে অবন্তীর রাজপ্রতিনিধি হিসেবে শাসনকার্য্য পরিচালনা করতেন। মৃচ্ছকটিক গ্রন্থে পালককে একজন স্বৈরাচারী শাসক হিসেবে বর্ণনা করা হয়েছে, যাকে জনগণের বিদ্রোহের ফলে সিংহাসনচ্যুত হতে হয়। এই বিদ্রোহের ফলে আর্য্যককে অবন্তীর সিংহাসনে বসানো হয়। পুরাণে আর্য্যকের পরে পরবর্তী শাসক হিসেবে বর্তিবর্ধন বা নন্দীবর্ধনের উল্লেখ রয়েছে, কিন্তু এই নামগুলি সম্ভবতঃ অবন্তীবর্ধনের ভিন্ন নাম; কথাসরিৎসাগর অনুসারে, যিনি পালকের পুত্র বা নেপালী বৃহৎকথা অনুসারে, পালকের ভ্রাতা গোপালের পুত্র হিসেবে যিনি পরিচিত। মগধের রাজা শিশুনাগ অবন্তীবর্ধনকে পরাজিত করে অবন্তী রাজ্যকে মগধের অন্তর্ভুক্ত করেন।
শিশুনাগ রাজবংশের শাসনে অবন্তী মগধের অন্তর্ভুক্ত হয়। মৌর্য্য সাম্রাজ্যের অধীনে অবন্তী সাম্রাজ্যের পশ্চিমদিকের একটি প্রদেশে পরিণত হয়, যখন তাঁর নতুন নাম হয় অবন্তীরট্ঠ এবং উজ্জয়িনী নগরী এই প্রদেশের রাজধানী ছিল। প্রথম রুদ্রদমনের জুনাগড় শিলালিপিতে চন্দ্রগুপ্ত মৌর্য্যের রাজত্বকালে এই প্রদেশের শাসনকর্তা ছিলেন পুষ্যগুপ্ত। বিন্দুসারের রাজত্বকালে অশোক এই প্রদেশের শাসনকর্তা ছিলেন। মৌর্য্য সাম্রাজ্যের পতনের পর পুষ্যমিত্র শুঙ্গের রাজত্বকালে তাঁর পুত্র অগ্নিমিত্র এই প্রদেশ শাসন করেন।